да бъде по отворен стандарт, за да е възможно договарянето с различни доставчици за получаването на бордови устройства и DSRC-VU, както и на DSRC-VU от различни партиди. Бордовото устройство се свързва с DSRC-VU по някой от следните начини:“;
 к)
 в точка 5.7.1 раздел DSC_77 се заменя със следното:
 „DSC_77
 Данните се предоставят, вече защитени, от функцията VUSM на DSRC-VU. VUSM проверява дали данните, регистрирани в DSRC-VU, са били записани правилно. Записването и протоколирането на всякакви грешки при прехвърлянето на данни от бордовото устройство към паметта на DSRC-VU се извършва с типа EventFaultType и изброена (enum) стойност, зададена като събитие ‘0C’H — Грешка в комуникацията с устройството за връзка от разстояние, заедно с времеви печат.“;
 40)
 Допълнение 15 се изменя, както следва:
 а)
 в точка 2.2 първият абзац се заменя със следното:
 „Подразбира се, че първото поколение тахографски карти са оперативно съвместими с първото поколение бордови устройства в съответствие с приложение IБ към Регламент (ЕИО) No 3821/85, както и че второто поколение тахографски карти са оперативно съвместими с второто поколение бордови устройства в съответствие с приложение IВ от настоящия регламент. В допълнение към това се прилагат следните изисквания:“;
 б)
 в точка 2.4.1 раздел MIG_011 се изменя, както следва
 i)
 първото тире се заменя със следното:
 „-
 неподписаните елементарни файлове ic и icc (незадължително),“;
 ii)
 третото тире се заменя със следното:
 „-
 останалите елементарни файлове с приложни данни (в рамките на DF Tachograph), изисквани по протокола за изтегляне на данни от карти от първо поколение. Информацията трябва да бъде защитена с цифров подпис в съответствие с механизмите за сигурност за първото поколение.
 Подобно изтегляне не трябва да включва елементарни файлове с приложни данни, които присъстват само във второ поколение карти на водачи (и карти за монтаж и настройки) — елементарни файлове с приложни данни в рамките на DF Tachograph_G2.“;
 в)
 в точка 2.4.3 раздели MIG_014 и MIG_015 се заменят със следното
 „MIG_014
 С изключение на случаите на проверка на водача от контролни органи на държави извън ЕС, данните от второ поколение бордови устройства трябва да се изтеглят с използване на второ поколение механизми за сигурност и на протокола за изтегляне на данни, специфициран в допълнение 7 към настоящото приложение.
 MIG_015
 С цел проверка на водача да може да се извършва от контролни органи на държави извън ЕС, по избор може да бъде възможно данни от бордово устройство от второ поколение да се изтеглят, като се използват първо поколение механизми за сигурност. Изтеглените данни трябва да имат същия формат като данните, изтеглени от бордово устройство от първо поколение. Тази възможност трябва да може да бъде избрана чрез команди в менюто.“.
 ПРИЛОЖЕНИЕ II
 Приложение II към Регламент (ЕС) 2016/799 се изменя, както следва:
 1)
 В глава I, точка 1 буква б) се заменя със следното:
 „б)
 номер на одобрението, съответстващ на номера на сертификата за одобрение, изготвен за прототипа на уреда за регистриране на данните за движението, тахографския лист или тахографската карта, който се поставя в непосредствена близост до посочения правоъгълник.“;
 2)
 В глава III точка 5 се заменя със следното:
 „5. Представено за